{'de': 'Der rechtskräftige Entscheid über die Leistungs- oder Rückleistungspflicht ist für das Gericht verbindlich; handelt es sich um einen Entscheid der Verwaltung und findet das Gericht, er beruhe auf offensichtlicher Gesetzesverletzung oder auf einem Ermessensmissbrauch, so setzt es die Hauptverhandlung aus und weist die Akten zum neuen Entscheid an die beteiligte Verwaltung zurück. Artikel 63 Absatz 3 gilt sinngemäss.', 'rm': 'La decisiun legalmain valaivla davart l’obligaziun da prestaziun u da restituziun è impegnativa per la dretgira; sch’i sa tracta d’ina decisiun da l’administraziun e sche la dretgira considerescha che tala sa basia sin ina violaziun evidenta da la lescha u sin in abus dal liber appreziar, suspenda ella la tractativa principala e returna las actas a l’administraziun respectiva per laschar prender ina nova decisiun. L’artitgel 63 alinea 3 vala tenor il senn.'}